V Ý Z V A
na predloženie cenovej ponuky
podľa §117 zákona  z. č. 343/2015 Z. z. o verejnom obstarávaní a o zmene a doplnení 
niektorých zákonov v znení neskorších predpisov
1. Identifikácia verejného obstarávateľa 
Názov organizácie:         Centrum sociálnych služieb Rohov

Sídlo organizácie:           906 04 Rohov 27
Zastúpená:                      PhDr. Monika Knezovičová, PhD.

IČO:                               00655546

DIČ:                               2021043959
         Bankové spojenie:          Štátna pokladnica
         Číslo účtu: 
                7000492641/8180

IBAN:                             SK41 8180 0000 0070 0049 2641
Tel. č.:                            034/6908922

E-mail:                           css.rohov@zupa-tt.sk
1. Názov predmetu zákazky: 
„ Elektrické polohovateľné postele s príslušenstvom vrátane pasívneho antidekubitného matraca a nočného stolíka s jedálenskou doskou pre CSS Rohov“ 
2. Druh zákazky: 
    Tovar 

3. Opis predmetu zákazky:
    Predmet zákazky  - elektricky polohovateľné postele a špeciálne mäkké vybavenie – antidekubitné matrace a nočné stolíky pre Centrum sociálnych služieb Rohov.
Súčasťou predmetu zákazky je dodanie, montáž, zaškolenie personálu a záručný servis. Bližšie je predmet zákazky špecifikovaný v Technickej špecifikácii predmetu zákazky - príloha č. 1. 
4. Hlavný slovník obstarávania: 
CPV: 39143110-0 Postele a lôžkoviny a špeciálne mäkké vybavenie
5. Predpokladaná hodnota zákazky : 16 800 EUR  bez DPH 

6.  Miesto dodania: Centrum sociálnych služieb Rohov, 906 04 Rohov 27    
7.  Možnosť predloženia ponuky: 

     Uchádzač predloží ponuku na celý predmet zákazky

8.  Variantné riešenie: 

     Neumožňuje sa
9.  Termín dodania tovaru

     Do 30 dní od podpísania Kúpnej zmluvy
10.  Lehota na predloženie cenových ponúk:
Cenovú ponuku uchádzač predloží v lehote do 28.7. 2021 do 8:00 hodiny. Po tomto termíne zaslané cenové ponuky nebudú predmetom vyhodnocovania v rámci prieskumu trhu pre účely výberu dodávateľa. 
Cenové ponuky je možné doručiť osobne na adresu uvedenú v bode 11 tejto výzvy   alebo poštou na adresu uvedenú v bode 11 tejto výzvy. 
Rozhodujúci je termín doručenia ponuky verejnému obstarávateľovi, nie termín podania ponuky na poštovú prepravu. 

11. Adresa, na ktorú sa majú ponuky doručiť:
     Centrum sociálnych služieb, 906 04 Rohov 27
12. Miesto, dátum a  čas otvárania ponúk: 

      Miesto : Úrad Trnavského samosprávneho kraja, Starohájska 10, 917 01 Trnava
      Dátum a čas otvárania ponúk : 28.7.2021 o 10:30 hod.
13. Podmienky účasti uchádzačov:

      Uchádzač musí byť oprávnený dodávať tovar vo vzťahu k predmetu zákazky

Uchádzač predloží verejnému obstarávateľovi oprávnenie dodávať tovar vo vzťahu k predmetu zákazky -výpis z obchodného registra, živnostenského registra alebo obdobnej evidencie
14. Požiadavky na spracovanie cenovej ponuky: 
Uchádzač predloží cenovú ponuku, kde celková cena bude vypracovaná v EUR s DPH za predmet zákazky v súlade s bodom 4 tejto výzvy a bude zahŕňať všetky náklady s predmetom plnenia ak nie je uvedené inak. 
Ak je uchádzač platcom dane z pridanej hodnoty (ďalej len DPH), navrhovanú zmluvnú cenu uvedie v zložení:

· cena v eurách bez DPH

· sadzba DPH v % a výška DPH v eurách 

· cena celkom v eurách vrátane DPH

Posudzovaná bude celková cena za predmet zákazky v EUR s DPH. Ak nie je uchádzač platcom DPH na túto skutočnosť upozorní v cenovej ponuke. Zaokrúhľovanie položkových cien bude na 2 desatinné miesta.

Ponuku je potrebné predložiť v písomnej podobe a doručiť prostredníctvom pošty, kuriérom alebo osobne najneskôr do uplynutia lehoty stanovenej v bode 10 tejto výzvy. Ponuka musí byť doručená v nepriehľadnom uzatvorenom obale (napr. nepriehľadná obálka), ktorý musí byť označený údajmi:

1. Adresa zadávateľa
2. Adresa uchádzača (obchodné meno, adresa sídla alebo miesta podnikania)

           Označenie:
„Súťaž– neotvárať“„ Elektrické polohovateľné postele s príslušenstvom vrátane pasívneho antidekubitného matraca a nočného stolíka s jedálenskou doskou pre CSS Rohov“
15. Obsah ponuky:
1)  Technický opis (špecifikácia), ktorý obsahuje základné údaje o ponúkanom 
     tovare, grafické zobrazenie tovaru a preukazuje splnenie min. technických  

     požiadaviek tovaru v bode 4 tejto výzvy. Dokument bude  predložený v slovenskom  

     alebo českom  jazyku. Požadované parametre alebo technický list výrobku –  

      príloha č. 1 

2)   Cenová ponuka za predmet zákazky spracovaná podľa bodu 14 tejto výzvy.   

      Uchádzač predloží cenovú ponuku - príloha č. 2,. 
3)   Návrh Kúpnej zmluvy

4)   Zákaz  na účasti vo verejnom obstarávaní – čestné vyhlásenie uchádzača 

5)   Čestné vyhlásenie o neprítomnosti konfliktu záujmov 

6)  Doklad o oprávnení dodávať tovar k predmetu zákazky 
16. Kritériá na vyhodnotenie ponúk: 
      najnižšia cena (celková cena za predmet zákazky v EUR bez DPH a s DPH)
17. Ďalšie informácie
a) Zadávateľ si vyhradzuje právo postup obstarávania zrušiť s uvedením dôvodu a oboznámením uchádzačov. V prípade predloženia len 1 ponuky bude súťaž zrušená. 

b) Prípadné otázky môžete včas adresovať (najneskôr 3 dni pred uplynutím lehoty na predkladanie ponúk) písomne, odporúčame e-mailom na kontaktnú osobu v úvode výzvy. Zodpovedané budú najneskôr nasledujúci deň odo dňa prijatia. Preferuje sa e-mailová forma komunikácie pre tento účel.

c) Zadávateľ v prípade nejasností v cenových ponukách môže požiadať o vysvetlenie resp. doplnenie ponúk. Uchádzač musí doručiť vysvetlenie resp. doplnenie do 2 prac. dní odo dňa doručenia požiadavky. Vysvetlením ponuky nemôže prísť k jej zmene. Za zmenu ponuky sa nepovažuje odstránenie zrejmých chýb v písaní a počítaní.

d) Preferuje sa e-mailová forma komunikácie pre tento účel.

e) Všetky náklady s vypracovaním ponuky znáša v plnej miere uchádzač.

f) Zadávateľ upozorňuje uchádzačov, že doručená ponuka môže byť zahrnutá do vyhodnotenia len za predpokladu, že jej obsah zodpovedá všetkým podmienkam definovaným vo výzve na predkladanie ponúk, obsahuje všetky náležitosti definované vo výzve na predloženie cenovej ponuky a bola predložená v lehote určenej vo výzve na predloženie cenovej ponuky.

g) Uchádzači budú oboznámení s výsledkom verejného obstarávania do 5 kalendárnych dní odo dňa ukončenia vyhodnotenia ponúk.
h) Kúpna zmluva a faktúra podlieha povinnému zverejneniu podľa § 5a ods. 1 zákona č. 211/2000 Z. z. o slobodnom prístupe k informáciám. Uchádzač berie na vedomie povinnosť verejného obstarávateľa zverejniť Kúpnu zmluvu ako aj faktúru vyplývajúcu z objednávky . 
V Rohove, dňa 19.7.2021
            PhDr. Monika Knezovičová, PhD.
            riaditeľka CSS Rohov
Prílohy: 
Príloha č. 1 
Technická špecifikácia predmetu zákazky


Príloha č. 2
Návrh na plnenie kritéria
Príloha č.3    Návrh Kúpnej zmluvy

Príloha č.4   Zákaz  na účasti vo verejnom obstarávaní – čestné vyhlásenie uchádzača 

Príloha č.5   Čestné vyhlásenie o neprítomnosti konfliktu záujmov 

